Aarhuus Stifts-Tidende, 1824-11-02
Frankrige. Ifølge troværdige Efterretninger fra Paris skal det være besluttet, at drage en betydelig Deel af de franske Tropper ud af Spanien i næstk. Januarimaaned. Fjerdeparten af den hidtilværende Occupationsarmee skal besætte Fæstningerne, en anden Fjerdepart skal blive staaende ved Grændsen som en Obserpationssarmee, og Resten entlediges. Denne Anordning anseer man som et Ultimatum af den franske Regjering paa den spanskes Forestillinger og et forlænget Ophold. Engelland skal heri være aldeles enig med den franske Regjering. Denne har desforuden tilsendt den spanske Regjering en meget alvorlig Note, hvori denne paalægges at sørge mere end hidtil for, at det ulykkelige Land gives en Forfatning som kan være til Nationens Lykke. - J Paris har atter nylig nogle forargelige Optrin fundet Sted ved den yndede Skuespiller Philippes Begravelse. Han var nemlig død af et Slag uden at faae Sacramentet, hvorover Præsterne forbøde Liget at komme indenfor Kirkens Dør. Liigfølget blev opholdt i flere Timer, da man henvendte sig til Indenrigsministeren, der lod svare, at den verdslige Magt intet havde at befale i geistlige Anliggender. Et Detaschement Gensdarmer fik Ordre til at beskortere Liget til La Chalsekirkegaard, og saaledes fik den Afdøde uventet et prægtigt Militairfølge. Nu siges der, at Kongen skal Dagen efter have befalet, at den sædvanlige Liigmesse skal holdes over den afdøde Skuespiller. (Knuden kunde maaskee omtrent løses, som dengang Parises Geistlighed nægtede Moliere i Christenjord. Da Vægringen forebragtes Ludvig XIV, spurgte han: "Hvor dybt antager man vel, at den e præstelige Jndvielse trænger ned i Jorden. - Omtrent 8 Fod!" var Svaret. - Nu vel, sagde Kongen; saa gjør da Graven 12 Fod dyb Spanien. Den samme ængstligt truende Skjæbne svæver endnu baade over Høie og Lave. Kongen skal have erklæret General Digen: at dersom de franske Tropper absolut skulle drages ud af Riget til Nytaar, vil Hoffet drage med, J Staden Bilbao gaaer det saa uroligt til, at Øvrigheden har seet sig nødsaget til at befale, at enhver Boutik, hvori der befinder sig over to Kjøbere paa eengang, skal holdes lukket. J Madrid var der atter nylig et stort Spectakel. Hos en Mand ved Navn la Tørre havde man fundet General Riegos billede tilligemed et Exemplar af Konstitutionen. Denne Mand blev dømt til 10aarigt Galleislaverie. Men desforuden maatte han forinden spille Hovedrollen i et høitideligt Skuespil for den hele Pøbel: Synderen blev i Procession ført op paa Torvet, med Billedet og Halsen og Bogen i Haanden, og bundet fast til Gabestokken, medens Bødelen, paa et dertil anrettet Baal, opbrændte baade billede og Bog. Under denne Scene skal det være kommet til blodige Optøier, hvori endogsaa dolkbevæbnede Fruentimmer tog virksom Andeel. Den franske Garnison var hele Dagen under Vaaben. - Alle de som arresteres som Medlemmer af hemmelige Selskaber, stilles for en saakaldet geistlig Ret (Begyndelse til Jnqvisition). Den apostoliske Junta har megen Jndflydelse hos Kongen. Jndlingen Ugartes Fald ansees for dens Værk. Forfølgelserne vare uafbrudt. Man kunde snart sige, Den ene Halvdeel af Nationen holdes fangen af den anden - som heller ikke er frie.